जिम कॉर्बेट राष्ट्रीय उद्यान
जिम कॉर्बेट राष्ट्रीय उद्यान भारत का सबसे पुराना राष्ट्रीय पार्क है और १९३६ में लुप्तप्राय बंगाल बाघ की रक्षा के लिए हैंली नेशनल पार्क के रूप में स्थापित किया गया था। यह उत्तराखण्ड के नैनीताल जिले के रामनगर नगर के पास स्थित है और इसका नाम जिम कॉर्बेट के नाम पर रखा गया था जिन्होंने इसकी स्थापना में महत्वपूर्ण भूमिका निभाई थी। बाघ परियोजना पहल के तहत आने वाला यह पहला पार्क था। यह एक गौरवशाली पशु विहार है। यह रामगंगा की पातलीदून घाटी में १३१८.५४ वर्ग किलोमीटर में बसा हुआ है जिसके अंतर्गत ८२१.९९ वर्ग किलोमीटर का जिम कॉर्बेट व्याघ्र संरक्षित क्षेत्र भी आता है।
नामबोर वन्य अभयारण्य
नामबोर वन्य अभयारण्य (Nambor Wildlife Sanctuary) भारत के असम राज्य के कार्बी आंगलोंग ज़िले में स्थित एक 37 वर्ग किमी बड़ा एक वन्य अभयारण्य है। इसमें कई गरम पानी के चश्में और जलप्रपात हैं। इसमें ऑर्किड की 51 दुर्लभ जातियाँ मिलती हैं।